ระเบียบ ก.บ.ศป.ว่าด้วยเงินค่าตอบแทนพิเศษของข้าราชการฝ่ายศาลปกครองพ.ศ. ๒๕๖๔ โดยที่เป็นการสมควรมีระเบียบ ก.บ.ศป. ว่าด้วยเงินค่าตอบแทนพิเศษของข้าราชการฝ่ายศาลปกครอง สําหรับการปฏิบัติหน้าที่สนับสนุนและช่วยเหลือการทํางานของศาลปกครอง ซึ่งเป็นองค์กรที่ใช้อํานาจตุลาการ เพื่อให้การพิจารณาพิพากษาคดีเป็นไปโดยสะดวก รวดเร็ว และมีประสิทธิภาพ และเพื่อความเสมอภาค เป็นธรรม และไม่เหลื่อมล้ํากับองค์กรอื่นในกระบวนการยุติธรรมที่ปฏิบัติงานในลักษณะเดียวกันอาศัยอํานาจตามความในมาตรา ๔๑/๘ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๑๔) พ.ศ. ๒๕๖๔ ก.บ.ศป. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยเงินค่าตอบแทนพิเศษของข้าราชการฝ่ายศาลปกครอง พ.ศ. ๒๕๖๔"ข้อ ๒ ระเบียบนี้ให้ใช้บังคับตั้งแต่วันที่ ๑ สิงหาคม ๒๕๖๔ เป็นต้นไปข้อ ๓ บรรดาระเบียบ ข้อบังคับ หรือคําสั่งอื่นใดในส่วนที่มีกําหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ให้ข้าราชการฝ่ายศาลปกครองได้รับเงินค่าตอบแทนพิเศษเป็นรายเดือนจากเงินงบประมาณรายจ่ายของสํานักงานศาลปกครองตามหลักเกณฑ์และวิธีการที่กําหนดในระเบียบนี้ข้อ ๕ อัตราเงินค่าตอบแทนพิเศษของข้าราชการฝ่ายศาลปกครองในประเภทและระดับต่าง ๆ ให้เป็นไปตามบัญชีท้ายระเบียบนี้ข้อ ๖ ข้าราชการฝ่ายศาลปกครองที่บรรจุใหม่ ให้ได้รับเงินค่าตอบแทนพิเศษตั้งแต่วันที่ผ่านการทดลองปฏิบัติหน้าที่ราชการ ผู้ที่ขอกลับเข้ารับราชการใหม่ หรือโอนมารับราชการที่สํานักงานศาลปกครอง ให้ได้รับเงินค่าตอบแทนพิเศษตั้งแต่วันที่ปฏิบัติหน้าที่ที่สํานักงานศาลปกครองเป็นเวลาไม่น้อยกว่าหกเดือน เว้นแต่กรณีการโอนไปเป็นข้าราชการฝ่ายศาลปกครอง ตามมาตรา ๑๙ และกรณีที่ตุลาการศาลปกครองได้รับการแต่งตั้งให้ดํารงตําแหน่งเลขาธิการสํานักงานศาลปกครอง ตามมาตรา ๗๘/๑ ให้ได้รับเงินค่าตอบแทนพิเศษตั้งแต่วันที่มีคําสั่งแต่งตั้งหรือได้รับการโปรดเกล้าฯ แต่งตั้งให้ดํารงตําแหน่ง แล้วแต่กรณีข้อ ๗ ข้าราชการฝ่ายศาลปกครองที่ได้รับเงินค่าตอบแทนพิเศษจะต้องได้รับการเลื่อนเงินเดือนตามรอบการประเมินผลการปฏิบัติงานเพื่อเลื่อนเงินเดือน โดยต้องผ่านการประเมินผลการปฏิบัติราชการระดับดีขึ้นไปตามรอบการประเมินผลการปฏิบัติงานเพื่อเลื่อนเงินเดือน ทั้งนี้ ตามหลักเกณฑ์และวิธีการที่สํานักงานศาลปกครองกําหนดข้าราชการฝ่ายศาลปกครองผู้ใดได้รับเงินเดือนถึงขั้นสูงของอันดับหรือตําแหน่งซึ่งได้รับการพิจารณาให้เลื่อนเงินเดือน และผ่านการประเมินผลการปฏิบัติราชการระดับดีขึ้นไปตามรอบการประเมินผลการปฏิบัติงานเพื่อเลื่อนเงินเดือน ให้มีสิทธิได้รับเงินค่าตอบแทนพิเศษกรณีผู้ที่ได้รับอนุญาตให้ลาไปศึกษา ฝึกอบรม ดูงาน หรือปฏิบัติการวิจัยในประเทศหรือต่างประเทศ หรือผู้ที่ได้รับอนุญาตให้ลาติดตามคู่สมรสไปปฏิบัติราชการหรือปฏิบัติงานในต่างประเทศ นอกจากจะต้องปฏิบัติตามหลักเกณฑ์ในวรรคหนึ่งแล้ว จะต้องมีระยะเวลาปฏิบัติราชการในรอบการประเมินนั้นเป็นเวลาไม่น้อยกว่าสี่เดือนด้วยหากข้าราชการฝ่ายศาลปกครองผู้ใดไม่ผ่านการประเมินผลการปฏิบัติราชการระดับดีขึ้นไปตามรอบการประเมินผลการปฏิบัติงานเพื่อเลื่อนเงินเดือนตามวรรคหนึ่งหรือวรรคสอง แล้วแต่กรณีหรือมีระยะเวลาปฏิบัติราชการในรอบการประเมินนั้นไม่เป็นไปตามวรรคสาม ให้งดจ่ายเงินค่าตอบแทนพิเศษจนกว่าข้าราชการฝ่ายศาลปกครองผู้นั้นจะผ่านการประเมินผลการปฏิบัติราชการระดับดีขึ้นไปตามรอบการประเมินผลการปฏิบัติงานเพื่อเลื่อนเงินเดือน หรือมีระยะเวลาปฏิบัติราชการในรอบการประเมินนั้นเป็นเวลาไม่น้อยกว่าสี่เดือนข้อ ๘ ในกรณีที่ตําแหน่งระดับใด มีการกําหนดให้ได้รับเงินค่าตอบแทนพิเศษหลายอัตรา เมื่อผู้นั้นดํารงตําแหน่งครบระยะเวลาตามบัญชีท้ายระเบียบนี้ ให้มีสิทธิได้รับเงินค่าตอบแทนพิเศษในอัตราที่สูงขึ้นตั้งแต่วันที่ครบระยะเวลาดังกล่าวข้อ ๙ ข้าราชการฝ่ายศาลปกครองที่ดํารงตําแหน่งประเภททั่วไปที่ได้รับแต่งตั้งให้ดํารงตําแหน่งประเภทวิชาการ ให้ได้รับเงินค่าตอบแทนพิเศษตามหลักเกณฑ์ ดังนี้ (๑) กรณีข้าราชการฝ่ายศาลปกครองที่ดํารงตําแหน่งประเภททั่วไป ระดับปฏิบัติงาน ที่ได้รับแต่งตั้งให้ดํารงตําแหน่งประเภทวิชาการ ระดับปฏิบัติการ ให้ได้รับเงินค่าตอบแทนพิเศษในอัตราของตําแหน่งประเภทวิชาการ ระดับปฏิบัติการ(๒) กรณีข้าราชการฝ่ายศาลปกครองที่ดํารงตําแหน่งประเภททั่วไป ระดับชํานาญงาน ที่ได้รับแต่งตั้งให้ดํารงตําแหน่งประเภทวิชาการ ระดับปฏิบัติการ ให้ได้รับเงินค่าตอบแทนพิเศษในอัตราที่ได้รับอยู่เดิมขณะดํารงตําแหน่งประเภททั่วไป ระดับชํานาญงาน และไม่เกินอัตราสูงสุดของตําแหน่งประเภทวิชาการ ระดับปฏิบัติการข้อ ๑๐ ข้าราชการฝ่ายศาลปกครองผู้ใดมีระยะเวลาปฏิบัติหน้าที่ราชการไม่ถึงสองในสามของจํานวนวันทําการในเดือนใด ไม่มีสิทธิได้รับเงินค่าตอบแทนพิเศษสําหรับเดือนนั้นข้าราชการฝ่ายศาลปกครองผู้ใดขาดราชการหรือละทิ้งหน้าที่ราชการโดยไม่มีเหตุผลอันสมควร ในวันใด ห้ามมิให้จ่ายเงินค่าตอบแทนพิเศษสําหรับวันดังกล่าวกรณีมีภารกิจที่ต้องอยู่ปฏิบัติหน้าที่ราชการเร่งด่วน ข้าราชการฝ่ายศาลปกครองผู้ใดไม่อยู่ปฏิบัติหน้าที่ตามคําสั่งของผู้บังคับบัญชาโดยไม่มีเหตุผลอันสมควร ห้ามมิให้จ่ายเงินค่าตอบแทนพิเศษ สําหรับวันดังกล่าวให้ผู้บังคับบัญชาตรวจสอบและแจ้งจํานวนวันที่ปฏิบัติราชการของข้าราชการฝ่ายศาลปกครองตามวรรคหนึ่ง วรรคสอง และวรรคสาม ไปยังหน่วยงานที่ทําหน้าที่เบิกจ่ายเงินค่าตอบแทนพิเศษเพื่อประกอบการเบิกจ่ายเงินในแต่ละเดือนข้อ ๑๑ ข้าราชการฝ่ายศาลปกครองผู้ใดได้รับมอบหมายจากผู้บังคับบัญชาให้ไปประชุม สัมมนา ดูงาน หรือเข้ารับการอบรมตามแผนการฝึกอบรมของสํานักงานศาลปกครอง ให้ถือเป็นระยะเวลาการปฏิบัติหน้าที่ราชการตามระเบียบนี้ การอบรมที่จัดโดยหน่วยงานภายนอก ไม่ถือเป็นระยะเวลาการปฏิบัติหน้าที่ราชการตามระเบียบนี้ เว้นแต่สํานักงานศาลปกครองเป็นผู้อนุมัติให้ไปอบรมและเป็นไปตามมาตรฐานกําหนดตําแหน่งข้อ ๑๒ ข้าราชการฝ่ายศาลปกครองผู้ใดฝ่าฝืนหรือไม่ปฏิบัติตามระเบียบคณะกรรมการข้าราชการฝ่ายศาลปกครองว่าด้วยประมวลจริยธรรมของเจ้าหน้าที่สํานักงานศาลปกครอง หรือวัฒนธรรมศาลปกครอง เลขาธิการสํานักงานศาลปกครองอาจสั่งให้งดจ่ายเงินค่าตอบแทนพิเศษแก่ข้าราชการฝ่ายศาลปกครองผู้นั้นเป็นเวลาไม่เกินสามเดือนนับแต่เดือนที่มีคําสั่งให้งดจ่ายเงินค่าตอบแทนพิเศษ ในกรณีที่มีการจ่ายเงินค่าตอบแทนพิเศษในเดือนที่มีคําสั่งให้งดจ่ายเงินค่าตอบแทนพิเศษแล้ว ให้งดจ่ายเงินค่าตอบแทนพิเศษในเดือนถัดไปหรือให้เริ่มนับเดือนถัดไปเป็นเดือนแรก แล้วแต่กรณีการสั่งงดจ่ายเงินค่าตอบแทนพิเศษตามวรรคหนึ่ง สําหรับตําแหน่งเลขาธิการสํานักงานศาลปกครอง ให้ประธานศาลปกครองสูงสุดเป็นผู้มีอํานาจสั่ง โดยความเห็นชอบของ ก.ศป.ข้อ ๑๓ ข้าราชการฝ่ายศาลปกครองผู้ใดถูกสั่งลงโทษภาคทัณฑ์ ให้งดจ่ายเงินค่าตอบแทนพิเศษ แก่ข้าราชการฝ่ายศาลปกครองผู้นั้นในเดือนที่มีคําสั่งลงโทษ ในกรณีที่มีการจ่ายเงินค่าตอบแทนพิเศษ ในเดือนนั้นแล้ว ให้งดจ่ายเงินค่าตอบแทนพิเศษในเดือนถัดไป ข้าราชการฝ่ายศาลปกครองผู้ใดถูกสั่งลงโทษตัดเงินเดือน หรือลดเงินเดือน ให้งดจ่ายเงินค่าตอบแทนพิเศษแก่ข้าราชการฝ่ายศาลปกครองผู้นั้นเป็นเวลาสามเดือนนับแต่เดือนที่มีคําสั่งลงโทษ ในกรณีที่มีการจ่ายเงินค่าตอบแทนพิเศษในเดือนที่มีคําสั่งลงโทษแล้ว ให้เริ่มนับเดือนถัดไปเป็นเดือนแรกข้อ ๑๔ ข้าราชการฝ่ายศาลปกครองผู้ใดถูกสั่งพักราชการ ถูกสั่งให้ออกจากราชการไว้ก่อน หรืออยู่ในระหว่างการอุทธรณ์คําสั่งลงโทษทางวินัยอย่างร้ายแรง ไม่มีสิทธิได้รับเงินค่าตอบแทนพิเศษในระหว่างถูกสั่งพักราชการ ถูกสั่งให้ออกจากราชการไว้ก่อน หรือในระหว่างการอุทธรณ์คําสั่งลงโทษทางวินัยอย่างร้ายแรงข้อ ๑๔ ข้าราชการฝ่ายศาลปกครองผู้ใดถูกสั่งพักราชการ ถูกสั่งให้ออกจากราชการไว้ก่อน หรืออยู่ในระหว่างการอุทธรณ์คําสั่งลงโทษทางวินัยอย่างร้ายแรง ไม่มีสิทธิได้รับเงินค่าตอบแทนพิเศษ ในระหว่างถูกสั่งพักราชการ ถูกสั่งให้ออกจากราชการไว้ก่อน หรือในระหว่างการอุทธรณ์คําสั่งลงโทษ ทางวินัยอย่างร้ายแรงข้อ ๑๕ ข้าราชการฝ่ายศาลปกครองผู้ใดได้รับเงินค่าตอบแทนพิเศษไปโดยไม่มีสิทธิที่จะได้รับตามระเบียบนี้ ให้ข้าราชการฝ่ายศาลปกครองผู้นั้นคืนเงินดังกล่าวภายในสามสิบวันนับแต่วันที่ได้รับแจ้งถึงการไม่มีสิทธินั้นข้อ ๑๖ ในกรณีพ้นจากการเป็นข้าราชการฝ่ายศาลปกครอง ให้งดการจ่ายเงินค่าตอบแทนพิเศษตั้งแต่วันที่มีคําสั่งให้ข้าราชการฝ่ายศาลปกครองผู้นั้นพ้นจากการเป็นข้าราชการฝ่ายศาลปกครองข้อ ๑๗ หลักเกณฑ์และวิธีปฏิบัติเกี่ยวกับการเบิกจ่ายเงินค่าตอบแทนพิเศษสําหรับข้าราชการฝ่ายศาลปกครองที่มิได้กําหนดไว้ในระเบียบนี้ ให้นําหลักเกณฑ์และวิธีปฏิบัติเกี่ยวกับการจ่ายเงินเดือนของข้าราชการพลเรือนตามพระราชกฤษฎีกาว่าด้วยการจ่ายเงินเดือน เงินปี บําเหน็จ บํานาญ และเงินอื่นในลักษณะเดียวกัน และระเบียบ ก.บ.ศป. ว่าด้วยการเงินมาใช้บังคับโดยอนุโลมข้อ ๑๘ ให้ถือว่าผู้ที่ได้รับเงินส่งเสริมประสิทธิภาพการปฏิบัติราชการที่ดีตามระเบียบคณะกรรมการข้าราชการฝ่ายศาลปกครองว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครองอยู่ก่อนวันที่ระเบียบนี้ใช้บังคับ เป็นผู้ที่ได้รับเงินค่าตอบแทนพิเศษตามระเบียบนี้ และให้ถือว่าการดําเนินการหรือสิทธิและหน้าที่ใด ๆ ตามระเบียบดังกล่าวเป็นการดําเนินการหรือสิทธิและหน้าที่ตามระเบียบนี้เมื่อระเบียบนี้มีผลใช้บังคับแล้ว ให้ผู้ที่ได้รับเงินส่งเสริมประสิทธิภาพการปฏิบัติราชการที่ดีตามระเบียบคณะกรรมการข้าราชการฝ่ายศาลปกครอง ว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครอง พ.ศ. ๒๕๕๔ และระเบียบคณะกรรมการข้าราชการฝ่ายศาลปกครอง ว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครอง (ฉบับที่ ๒) พ.ศ. ๒๕๖๐ เป็นอันสิ้นสุดลงข้อ ๑๙ ให้ ก.บ.ศป. มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๒๐ ให้เลขาธิการสํานักงานศาลปกครองรักษาการตามระเบียบนี้ และให้มีอํานาจออกประกาศ คําสั่ง หลักเกณฑ์และวิธีการ เพื่อประโยชน์ในการปฏิบัติตามระเบียบนี้ผู้มีอํานาจลงนาม ประกาศ ณ วันที่ ๕ กรกฎาคม พ.ศ. ๒๕๖๔ ปิยะ ปะตังทา ประธานศาลปกครองสูงสุด ประธานกรรมการบริหารศาลปกครอง อื่นๆ บัญชีอัตราเงินค่าตอบแทนพิเศษของข้าราชการฝ่ายศาลปกครองท้ายระเบียบ ก.บ.ศป. ว่าด้วยเงินค่าตอบแทนพิเศษของข้าราชการฝ่ายศาลปกครอง พ.ศ. ๒๕๖๔ | | | | || --- | --- | --- | --- || ประเภท | ระดับ | ให้ได้รับเมื่อ | อัตรา (บาท) || บริหาร | สูง | ดํารงตําแหน่งบริหาร (เลขาธิการ) | ๒๐,๐๐๐ || สูง | ดํารงตําแหน่งบริหาร (รองเลขาธิการ) | ๒๐,๐๐๐ || อํานวยการ | สูง | ดํารงตําแหน่งอํานวยการ | ๑๘,๐๐๐ || วิชาการ | ทรงคุณวุฒิ | ดํารงตําแหน่งระดับทรงคุณวุฒิ | ๒๐,๐๐๐ || เชี่ยวชาญ | ดํารงตําแหน่งระดับเชี่ยวชาญ | ๑๘,๐๐๐ || ชํานาญการพิเศษ | ดํารงตําแหน่งระดับชํานาญการพิเศษ | ๑๖,๐๐๐ || ชํานาญการ | ดํารงตําแหน่งระดับชํานาญการครบ ๓ ปี | ๑๔,๐๐๐ || ดํารงตําแหน่งระดับชํานาญการ | ๑๒,๐๐๐ || ปฏิบัติการ | ดํารงตําแหน่งระดับปฏิบัติการครบ ๓ ปี | ๑๐,๐๐๐ || ดํารงตําแหน่งระดับปฏิบัติการ | ๘,๐๐๐ || ทั่วไป | อาวุโส | ดํารงตําแหน่งระดับอาวุโสครบ ๓ ปี | ๑๖,๐๐๐ || ดํารงตําแหน่งระดับอาวุโส | ๑๔,๐๐๐ || ชํานาญงาน | ดํารงตําแหน่งระดับชํานาญงานครบ ๓ ปี | ๑๒,๐๐๐ || ดํารงตําแหน่งระดับชํานาญงาน | ๑๐,๐๐๐ || ปฏิบัติงาน | ดํารงตําแหน่งปฏิบัติงานครบ ๓ ปี | ๘,๐๐๐ || ดํารงตําแหน่งปฏิบัติงาน | ๖,๐๐๐ |